**A „Fedezd fel az örökséged! – Bennünk az erdő” erdőismereti vetélkedő szabályai**

**Az érvényes részvétel feltételei:**

* A vetélkedőben 3 fős, 9-12. osztályos középiskolai tanulókból álló, a **2022. március 16-i** jelentkezési határidőig regisztrált csapatok vehetnek részt.
* A csapatoknak az érvényes részvételhez az elméleti forduló mind a két feladatát, és a terepi feladatot is meg kell oldaniuk.
* A résztvevő csapatoknak az elméleti feladatokat online kell a megoldaniuk, a terepi feladatot pedig a szervezők számára beküldeniük a [fedezdfel@oee.hu](mailto:fedezdfel@oee.hu) címre a megadott határidőig.
* A határidőn túl beküldött feladatok a csapatot kizárják a vetélkedő lehetséges nyertesei közül.

**A megoldások formai kritériumai:**

* Az elméleti forduló feladatait online, a vetélkedő weboldalán kell megoldani.
* Az esszé feladatra legfeljebb 1200 karakter terjedelemben lehet válaszolni.
* A terepi feladat során fotókat kell készítenetek. Az elkészült fotókat töltsétek fel az Instagramra, TikTok-ra, Facebookra, vagy bárhova, amit szerettek használni. A fotókat és a linkeket küldjétek el nekünk e-mailben! A beküldési határidő **2022. április 11. 17:00**

**Pontozási szempontrendszer:**

*Az elméleti forduló kvíz kérdéseinél, kérdésenként:*

|  |  |  |
| --- | --- | --- |
| Kvízkérdés helyes válasszal: |  | 2 pont |
| *Összesen 30 kérdés, 60 pont* |

*Az elméleti forduló kifejtős kérdésénél:*

|  |  |
| --- | --- |
| Szakmaiság | 0-5 pont |
| Tartalom | 0-10 pont |
| Helyesírás | 0-3 pont |
| Stilisztika | 0-2 pont |
| Egyediség/kreativitás | 0-10 pont |
| *Összesen* | *30 pont* |

*A terepi feladat pontozási szempontrendszere:*

* Tartalom: max. 10 pont
* Hangulat: max. 10 pont
* Kreativitás: max. 10 pont

*Összesen: 30 pont*

A végeredményt a vetélkedő elméleti és terepi feladatainak értékelése során megszerzett pontok összege határozza meg. A vetélkedő során maximum 120 pont szerezhető.

### **A 2022. “Bennünk az erdő” vetélkedő menetrendje:**

• március 16. (szerda) jelentkezési határidő

• március 21. (hétfő) Az Erdők Nemzetközi Napja: 1. forduló: online feleletválasztós kvíz elérhetővé tétele, terepi feladat kiküldése

• március 28. (hétfő) 1. forduló feleletválasztós tesztjének kitöltése 17:00-ig és a 2. forduló online feltölthető esszé feladatának elérhetővé tétele

• április 4. (hétfő) 2. forduló megoldásának beküldése 17:00-ig

• április 11. (hétfő) A terepi feladat fotóinak feltöltése a Facebook-oldalra/Instagram-profilra, a fotók és a linkek elküldése a [fedezdfel@oee.hu](mailto:fedezdfel@oee.hu) e-mail címre 17:00-ig

• április 22. (péntek) eredményhirdetés a Föld napja alkalmából